Lav et referat af nedenstående tekst:

Tekst:
Se “Kampen om borgmesterstolen” fra Læsø Kommune her: Målet med programmet er at lære de to borgmesterkandidater bedre at kende, og derfor er de begge blevet bedt om at medbringe en genstand, der betyder noget for dem. Tobias Birch Johansen har medbragt en såkaldt svar-maskine, og det er der en ganske særlig årsag til. Det var ifølge ham selv noget overraskende, da han blev borgmester for otte år siden, og derfor var han ikke klædt godt nok på til opgaven. - Den første tid var en meget hård tid. Der var sindssygt meget, der skulle læres, og det gik ret hurtigt op for mig, at når man sidder der for bordenden, og det bliver svært, og der ikke er andre, der har et svar, så skal borgmesteren have et svar, og det skal tit komme ret hurtigt. Da han en dag var ude at gå en tur faldt han over 'svarmaskinen', og den skulle med ham hjem. - Den beskrev egentlig ret godt, hvor tom i toppen jeg var det første stykke tid, og hvor meget der var, jeg skulle indhente og lære i de efterfølgende fire år, siger Tobias Birch Johansen. Folmer Hjorth Kristensen har medbragt en plakette, han blev tildelt af den af den spanske general i forbindelse med en udsendelse til Bosnien-Hercegovina i 1990'erne. - Jeg er vant til at tage ansvar, og jeg er vant til at træffe beslutninger i demokratiets ånd, og det symboliserer plaketten, og derfor har den stor betydning for mig, siger han. Hvad er det vigtigste en borgmester skal kunne? Det spørgsmål svarer de to kandidater blandt andet på. Begge er de enige om, at noget af det vigtigste er at lytte til borgerne. - Han skal være derude og tale med borgerne og lytte til dem. Derudover skal han være den samlende figur for kommunalbestyrelsen. Han skal huske at han er en af ni, og han skal altid have bestyrelsen med sig. Og så skal han selvfølgelig være en god ambassadør for Læsø og sørge for, at vi får rigtig mange penge til øen, siger Folmer Hjorth Kristensen. Tobias Birch Johansen er enig i, at det som borgmester er vigtigt at tage hensyn til hele kommunalbestyrelsen. -	Det er vigtig, at borgmesteren forstår, at i det øjeblik han er udpeget, så er han formand for en hel kommunalbestyrelse. Det betyder, at han skal repræsentere hele kommunalbestyrelsen udadtil og ikke kun sit eget parti, siger han. Fremtidens Læsø Borgmesterkandidaterne får hver især 30 sekunder til at fortælle, hvordan Læsø Kommune skal forandre sig de næste fire år, hvis det bliver med dem i borgmesterstolen. Folmer Hjorth Kristensen vil arbejde for, at Læsø Kommune bliver mere grøn, teknologisk og mere åben. -	Jeg ønsker at vi bliver mere åbne i administrationen, og at direktionen bliver sammensat af os som politikere, så vores politiske planer bliver gennemført. Derudover skal vi følge op på den grønne bølge og vi skal have en ny færge på plads. Vi skal sørge for at virksomhederne har det godt ved at støtte op om den teknologiske forandring, vi har, siger han. Tobias Birch Johansen fremhæver, at han foretrækker stabilitet over forandring. - Der er sket mange gode tiltag på Læsø, som vi skal have fulgt op på. Vi har for eksempelvis fået udbredt vores fibernet, vi har bare glemt at udnytte det til fulde. Vi skal sørge for at Læsø kan tilbyde det, som erhvervslivet forlanger. Arbejdskraft, boliger og så videre. Forandring fryder, men stabilitet er vigtigere, siger han.

Referat:
Borgmesterposten på Læsø har været omgivet af en del uro i den senere tid. Det er Tobias Birch Johansen mere end klar til at ændre på, men det bliver ikke uden kamp fra Folmer Hjorth Kristensen.